17/02/2017 | Administración LocalMunicipal
Porto do Son
Aprobación padrón taxa suministro de auga 4º trimestre 2016

O Alcalde- Presidente do Concello de Porto do Son ditou resolución o 8 de febreiro de 2017, aprobando o padrón fiscal da taxa pola prestación do servizo de abastecemento de auga potable e sumidoiros correspondente ao 4º trimestre de 2015, que é do seguinte teor literal: “D. JOSÉ LUIS OUJO POUSO, Alcalde- Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local. Dado que pola Tesourería Municipal elaborouse o padrón fiscal da taxa por subministración de AUGA, SUMIDOIRO, CANON DA AUGA e COEFICIENTE DE VERTEDURA, referido ao 4º TRIMESTRE de 2015. PRIMEIRO: Aprobar o padrón fiscal sinalado, por un importe total de 135.352,25 euros (cento trinta e cinco mil trescentos cincuenta e dous euros con vinte e cinco céntimos), con un total de 4.336 recibos (catro mil trescentos trinta e seis) desglosados nos seguintes conceptos: - Subministración de auga: 71.616,13 euros (setenta e un mil seiscentos dezaseis euros con trece céntimos) - I. V. E.: 7.162,42 euros (sete mil cento sesenta e dous euros con corenta e dous céntimos) - Sumidoiros: 14.415,95 euros (catorce mil catrocentos quince euros con noventa e cinco céntimos) - Canon da auga: 20.428,57 euros (vinte mil catrocentos vinte e oito euros con cincuenta e sete céntimos) - Coeficiente de vertedura: 21.729,18 euros (vinte e un mil setecentos vinte e nove euros con dezaoito céntimos). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario, que será único e abranguerá dende o 13 de febreiro de 2017 ao 28 de marzo de 2017. CUARTO: Advertir que a falta de pago no período voluntario sinalado suporá a esixencia do canon de auga e do coeficiente de vertedura directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indicar que a repercusión do canon de auga e do coeficiente de vertedura poderá ser obxecto de reclamación económico- administrativa ante o órgano económico- administrativo da Comunidade Autónoma de Galicia no prazo de un mes dende que se entenda producida a notificación. QUINTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 9 de febreiro de 2017. O Alcalde- Presidente, Asdo. José Luis Oujo Pouso.